Punapa ombèn-ombèn ingkang makatên punika badhe sagêd ical babar pisan. Saking pangintên kula botên sagêd, sarta kula inggih botên angajêng-ajêng icalipun, pangajêng-ajêng kula namung sagêda kirang kemawon. Punapa sababipun dene botên sagêd ical babar pisan, punika kathah katranganipun, kados ta: para luhur sarta para tuwan-tuwan kathah ingkang taksih sami ngunjuk. Kaping kalih, pabrik arak rekanipun wêwah-wêwah kemawon kangge mêmencut tiyang ingkang doyan ngombe. Kaping tiga, kangge anggampilakên wêdaling pamicara, samantên punika manawi namung kaombe sagêlas utawi kalih gêlas. Nanging awis ingkang sagêd ngombe namung sakêdhik makatên, ingkang limrah inggih saya andadra, mila prayoginipun anêtêpana ujaring piwulang darmawasita: [dar...]